A Bizottság és a CHAFEA gondoskodik arról, hogy a program eredményei a megfelelő kommunikáció és terjesztés révén széles körben ismertté váljanak. A programban részt vevő tagállamokat és harmadik országokat is arra biztatják, hogy vegyenek részt a társfinanszírozott fellépések eredményeinek elterjesztésében, és törekedjenek szinergiák kialakítására más uniós finanszírozású programokkal. Ennek részeként a nemzeti kapcsolattartó pontok hálózatával együttműködésben megszervezték a nemzeti tájékoztatási napokat.

A jelentést kísérő bizottsági szolgálati munkadokumentum azokat a harmadik egészségügyi program keretében társfinanszírozott főbb tevékenységeket ismerteti, amelyek végső eredményei 2017-ben váltak elérhetővé. Tájékoztatást nyújt továbbá az egymást követően elfogadott finanszírozási határozatokban foglalt fő tematikus prioritások keretében végrehajtott intézkedésekről (egészségfejlesztés és a nem fertőző betegségek megelőzése, ezen belül dohányzás, táplálkozás és mentális egészség; a határokon átnyúló egészségügyi veszélyek elleni védelem; betegbiztonság; egészségügyi technológiaértékelés; a működési támogatások eredményei). A dokumentum tartalmazza az összes társfinanszírozott tevékenységről és szerződésről részletes információkat nyújtó áttekintő táblázatokat is.

Ez a jelentés a 282/2014/EU európai parlamenti és tanácsi rendelettel létrehozott harmadik egészségügyi program (2014–2020) 2017. évi éves munkaprogramjának végrehajtását mutatja be. A rendelet 13. cikke értelmében a Bizottságnak jelentést kell tennie az egészségügyi program bizottsága számára a program keretében finanszírozott valamennyi intézkedés végrehajtásáról, valamint folyamatosan tájékoztatnia kell az Európai Parlamentet és a Tanácsot. Ez a jelentés az utóbbi követelménynek tesz eleget, és tájékoztatást nyújt a 2017. évi költségvetésről és annak felhasználásáról.

E múltbeli sikerek ellenére az alacsony átoltottsági arányok miatt jelenleg több uniós és szomszédos országban is a védőoltással megelőzhető betegségek példátlan kitöréseire került sor. Aggodalomra ad okot és komoly kihívást jelent a közegészségügyi hatóságok számára a védőoltásokhoz való nem egyenlő hozzáférés és a lakosság védőoltások biztonságosságába vetett bizalmának gyengülése.

Az oltás a fertőző betegségek elsődleges megelőzésének egyik legfontosabb eszköze, és egyben a legköltséghatékonyabb közegészségügyi intézkedés. A széles körű oltásnak köszönhetően sikerült felszámolni a himlőt, Európa mentessé vált a gyermekbénulástól, és számos más, esetenként halálos fertőző betegség is csaknem eltűnt.

Az európai országokon belül és azok között fennálló egészségügyi egyenlőtlenségek hatásai széles körben elismertek, és az egészségi egyenlőtlenségek csökkentése horizontális prioritásként szerepel az EU, valamint számos másik ország napirendjén is. Az egészségi egyenlőtlenségek növekvő ismertsége és az azok hatásával kapcsolatos aggodalom ellenére az Európában adott politikai válaszok igen eltérőek.

·Az OMCL-ek szerepe a hamisított gyógyszerek felderítésében, az uniós jogszabályok (a 2001/83/EK és 2001/82/EK irányelv) előírásai szerint.

·A „Terminológia” projekt, amely a gyógyszerek világszerte harmonizált azonosítását támogatja, elsősorban farmakovigilanciai célokból. A harmonizált kifejezések és meghatározásokat (gyógyszerformák, beadási módok, csomagolás és kiszerelési egységek) tartalmazó „Standard Terms” adatbázis karbantartása révén a fellépés erősíti a forgalomba hozatalt követő biztonsági tevékenységet és a vélhetően gyógyszerek okozta nemkívánatos események globális nyomon követését.

Az egészségügyi program 4. célkitűzésének keretében (Az uniós polgárok jobb és biztonságosabb egészségügyi ellátáshoz való hozzáférésének elősegítése) a Belső Piaci, Ipar-, Vállalkozás- és Kkv-politikai Főigazgatósággal együttműködésben elindult az orvostechnikai eszközökről szóló új (EU) 2017/745 rendeletre vonatkozó kommunikációs kampány. A hároméves kampány az orvostechnikai eszközökről szóló említett rendelet végrehajtása tekintetében előírt alkalmazkodási időszakot fedi, és a 2017 és 2019 közötti időszakban körülbelül 1 600 000 EUR-s beruházással jár.

Háttér-információk

Erre a kampányra két új rendelet – az orvostechnikai eszközökről szóló (EU) 2017/745 rendelet és az in vitro diagnosztikai orvostechnikai eszközökről szóló (EU) 2017/746 rendelet – 2017. áprilisi elfogadásából adódóan kerül sor. A kampány célja annak biztosítása, hogy valamennyi szereplő, elsősorban a gyártók tisztában legyenek a változásokkal és az új rendelet új követelményeivel és határidőivel. Az orvostechnikai eszközök esetében az alkalmazás kezdete 2020. május, az in vitro diagnosztikai eszközök esetében pedig 2022. május, azonban több átmeneti rendelkezést is meghatároztak a korábbi végrehajtás érdekében, amelyeket valamennyi érdekelt félnek teljes mértékben meg kell ismernie.

E rendeletek elfogadása azt mutatja, hogy az EU fellép annak biztosítása érdekében, hogy a piacon lévő orvostechnikai eszközök biztonságosabbak legyenek a betegek és az egészségügyi szakemberek számára. Az információs és kommunikációs kampány az Európai Bizottság elnökének, Jean-Claude Junckernek a munkahelyteremtés, növekedés és beruházás, valamint a belső piac tekintetében meghatározott prioritásaihoz illeszkedett.

Cél

A kommunikációs kezdeményezés célja annak elkerülése, hogy a legújabb jogszabály-módosításokat követően zavar támadjon az orvostechnikai eszközök piacán. Minden szereplőnek tájékoztatást kell kapnia, akit érintenek az új rendeletekkel bevezetett módosítások. Ez lényeges az uniós és a globális gyártók, de az importőrök, a forgalmazók, a meghatalmazott képviselők, a bejelentett szervek, az egyszer használatos eszközök újrafeldolgozói, az egészségügyi intézmények, az egészségügyi szakemberek és az illetékes hatóságok számára is.

Eszközök

Célkitűzéseinek megvalósítása érdekében a kampány többek között a következőket tartalmazza:

·A kampány kommunikációs stratégiájának elkészítése.

·A szereplők, ezen belül az illetékes hatóságok, szakmai és kereskedelmi szervezetek, valamint betegszervezetek adatbázisának létrehozása a kampányban való felhasználásra.

·Segítségnyújtás kiemelt érdekeltek számára az orvostechnikai eszközökről szóló új rendeletekre ((EU) 2017/745 és (EU) 2017/746 rendelet) vonatkozó konferenciák előkészítéséhez.

·Testre szabott információs anyagok készítése a megszólítani kívánt szereplők egyes típusai számára.

·Kétévente megjelenő hírlevél készítése az információs kampányról.

·Médiacsomag készítése, amelyet a média feltérképezése és a testre szabott médiacsomagok egészítenek ki.

·Online webináriumok és/vagy online képzések szervezése.



KÖLTSÉGVETÉS-VÉGREHAJTÁS